《题钱塘胜览图》
明代·卢大雅

南渡衣冠委草莱，危亭高处海门开。
云霞都邑雄中国，月露轩窗逼上台。
春梦已随流水去，寒潮自领夕阳来。
小楼题画因惆怅，岂独昆明有劫灰。

作者简介：卢大雅，贵溪人，混成院道士。工诗为顾元等所称道。吴伯理，号巢云子，龙虎山道士。永乐（1403～1424）中任上清宫提点。随四十三代天师张宇初访张三丰，入蜀居鹤鸣山。博通经史，工诗文，精篆隶，亦能作枯木竹石。